title: Provedbena uredba Komisije (EU) 2019/1883 оd 8. studenoga 2019. o 307. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  11.11.2019

                  HR

                  Službeni list Europske unije

                  L 290/15

         PROVEDBENA UREDBA KOMISIJE (EU) 2019/1883
         оd 8. studenoga 2019.
         o 307. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 5. studenoga 2019. izbrisati jedan unos na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. studenoga 2019.

                  Za Komisiju,

                  u ime predsjednika,

                  Voditeljica Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslovom „Fizičke osobe” briše se sljedeći unos:

               „Mourad Ben Ali Ben Al-Basheer Al-Trabelsi (alias (a) Aboue Chiba Brahim, (b) Arouri Taoufik, (c) Ben Salah Adnan, (d) Sassi Adel, (e) Salam Kamel, (f) Salah Adnan, (g) Arouri Faisel, (h) Bentaib Amour, (i) Adnan Salah, (j) Hasnaoui Mellit, (k) Arouri Taoufik ben Taieb, (l) Abouechiba Brahim, (m) Farid Arouri, (n) Ben Magid, (o) Maci Ssassi, (p) Salah ben Anan, (q) Hasnaui Mellit. Adresa: Libya Street Number 9, Manzil Tmim, Nabeul, Tunis. Datum rođenja: (a) 20.5.1969., (b) 2.9.1966., (c) 2.9.1964., (d) 2.4.1966., (e) 2.2.1963., (f) 4.2.1965., (g) 2.3.1965., (h) 9.2.1965., (i) 1.4.1966., (j) 1972., (k) 9.2.1964., (l) 2.6.1964., (m) 2.6.1966., (n) 2.6.1972. Mjesto rođenja: (a) Manzil Tmim, Tunis; (b) Libija; (c) Tunis; (d) Alžir; (e) Maroko; (f) Libanon. Državljanstvo: tunisko. Broj putovnice: (a) G827238 (tuniska putovnica izdana 1.6.1996. koja je istekla 31.5.2001.), (b) 05093588 (nacionalni identifikacijski broj). Ostali podaci: ime majke: Mabrukah al-Yazidi. Datum uvrštenja na popis u skladu s člankom 7.d stavkom 2. točkom (i): 12.11.2003.”


title: Provedbena uredba Komisije (EU) 2019/1940 оd 15. studenoga 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla Paški sir (ZOI)

text:
                  25.11.2019

                  HR

                  Službeni list Europske unije

                  L 303/25

         PROVEDBENA UREDBA KOMISIJE (EU) 2019/1940
         оd 15. studenoga 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Paški sir” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Paški sir” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Paški sir” potrebno je upisati u registar,

               DONIJELA JE OVU UREDBU:

            Članak 1.
            Naziv „Paški sir” (ZOI) upisuje se u registar.
            Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. studenoga 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 225, 5.7.2019., str. 33.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/172 оd 6. veljače 2020. o produljenju odobrenja 3-fitaze proizvedene od Aspergillus niger (CBS 101.672) kao dodatka hrani za prasad (odbijenu), svinje za tov, krmače, piliće za tov, pure za tov, kokoši nesilice, patke i sve ostale manje značajne vrste ptica, ukrasne ptice i o novom odobrenju za piliće uzgajane za nesenje ili za rasplod, pure uzgajane za rasplod ili kokoši za rasplod i prasad te o stavljanju izvan snage uredaba (EZ) br. 243/2007, (EZ) br. 1142/2007, (EZ) br. 165/2008, (EZ) br. 505/2008 i (EU) br. 327/2010 (nositelj odobrenja BASF SE) (Tekst značajan za EGP)

text:
                  7.2.2020

                  HR

                  Službeni list Europske unije

                  L 35/6

         PROVEDBENA UREDBA KOMISIJE (EU) 2020/172
         оd 6. veljače 2020.
         o produljenju odobrenja 3-fitaze proizvedene od Aspergillus niger (CBS 101.672) kao dodatka hrani za prasad (odbijenu), svinje za tov, krmače, piliće za tov, pure za tov, kokoši nesilice, patke i sve ostale manje značajne vrste ptica, ukrasne ptice i o novom odobrenju za piliće uzgajane za nesenje ili za rasplod, pure uzgajane za rasplod ili kokoši za rasplod i prasad te o stavljanju izvan snage uredaba (EZ) br. 243/2007, (EZ) br. 1142/2007, (EZ) br. 165/2008, (EZ) br. 505/2008 i (EU) br. 327/2010 (nositelj odobrenja BASF SE)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje takvog odobrenja.

                     (2)

                     Dodatak 3-fitaza proizvedena od Aspergillus niger (CBS 101.672) odobren je na 10 godina kao dodatak hrani za prasad (odbijenu), svinje za tov i piliće za tov Uredbom Komisije (EZ) br. 243/2007 (2), za kokoši nesilice i pure za tov Uredbom Komisije (EZ) br. 1142/2007 (3), za patke Uredbom Komisije (EZ) br. 165/2008 (4), za krmače Uredbom Komisije (EZ) br. 505/2008 (5) i za manje značajne vrste ptica, osim pataka, te za ukrasne ptice Uredbom Komisije (EU) br. 327/2010 (6).

                     (3)

                     U skladu s člankom 14. stavkom 1. Uredbe (EZ) br. 1831/2003, u vezi s njezinim člankom 7., nositelj odobrenja podnio je zahtjev za produljenje odobrenja 3-fitaze proizvedene od Aspergillus niger (CBS 101.672) kao dodatka hrani za prasad (odbijenu), svinje za tov, krmače, piliće za tov, kokoši nesilice, pure za tov, patke i ostale manje značajne vrste i ukrasne ptice, i za novo korištenje za piliće uzgajane za nesenje ili za rasplod, pure uzgajane za rasplod ili kokoši za rasplod i prasad, i zatražio da se taj dodatak razvrsta u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 7. stavkom 3. i člankom 14. stavkom 2. te uredbe.

                     (4)

                     Europska agencija za sigurnost hrane („Agencija”) u svojem je mišljenju od 26. veljače 2019. (7) zaključila da je podnositelj zahtjeva dostavio podatke kojima se dokazuje da dodatak ispunjuje uvjete odobrenja. Agencija je zaključila i da dodatak nema štetan učinak na zdravlje životinja i okoliš. Također je zaključeno da dodatak izaziva preosjetljivost dišnih organa i da bi trebalo smatrati da može uzrokovati preosjetljivost kože. Stoga Komisija smatra da bi trebalo poduzeti odgovarajuće mjere zaštite kako bi se spriječio štetan učinak na zdravlje ljudi, ponajprije na zdravlje korisnikâ dodataka hrani za životinje. Agencija je zaključila i da je dodatak djelotvoran u poboljšavanju probavljivosti hrane za piliće uzgajane za nesenje ili za rasplod, pure uzgajane za rasplod ili kokoši za rasplod te prasad. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena 3-fitaze proizvedene od Aspergillus niger (CBS 101.672) pokazala je da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje 3-fitaze proizvedene od Aspergillus niger (CBS 101.672) kao dodatka hrani za životinje u skladu s uvjetima iz Priloga ovoj Uredbi, uredbe (EZ) br. 243/2007, (EZ) br. 1142/2007, (EZ) br. 165/2008, (EZ) br. 505/2008 i (EU) br. 327/2010 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka hrani „zootehnički dodaci” i funkcionalnoj skupini „tvari za poticanje probavljivosti”, odobrava se i produljuje mu se odobrenje kao dodatku hrani za životinje pod uvjetima utvrđenima u tom prilogu.

            Članak 2.
            Uredbe (EZ) br. 243/2007, (EZ) br. 1142/2007, (EZ) br. 165/2008, (EZ) br. 505/2008 i (EU) br. 327/2010 stavljaju se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EZ) br. 243/2007 od 6. ožujka 2007. o odobrenju korištenja 3-fitaze (Natuphos) kao dodatka hrani za životinje (SL L 73, 13.3.2007., str. 4.).

            (3)  Uredba Komisije (EZ) br. 1142/2007 od 1. listopada 2007. o odobrenju novog korištenja 3-fitaze (Natuphos) kao dodatka hrani za životinje (SL L 256, 2.10.2007., str. 20.).

            (4)  Uredba Komisije (EZ) br. 165/2008 od 22. veljače 2008. o odobrenju novog korištenja 3-fitaze (Natuphos) kao dodatka hrani za životinje (SL L 50, 23.2.2008., str. 8.).

            (5)  Uredba Komisije (EZ) br. 505/2008 od 6. lipnja 2008. o odobrenju novog korištenja 3-fitaze (Natuphos) kao dodatka hrani za životinje (SL L 149, 7.6.2008., str. 33.).

            (6)  Uredba Komisije (EU) br. 327/2010 od 21. travnja 2010. o odobrenju novog korištenja 3-fitaze kao dodatka hrani za životinje za sve manje značajne ptičje vrste, osim pataka, i za ukrasne ptice (nositelj odobrenja BASF SE), (SL L 100, 22.4.2010., str. 3).

            (7)  EFSA Journal 2019.;17(3):5640.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinica aktivnosti/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti

                        4a1600

                        BASF SE

                        3-fitaza
                        EC 3.1.3.8

                           Sastav dodatka

                        3-fitaza proizvedena od

                           Aspergillus niger (CBS 101.672)
                        s najmanjom aktivnosti:
                        Kruti oblik: 5 000  FTU  (1)/g
                        Tekući oblik: 5 000  FTU/ml

                           Karakteristike aktivne tvari

                        3-fitaza proizvedena od

                           Aspergillus niger (CBS 101.672)

                           Analitička metoda
                            (2)

                        kolorimetrijska metoda kojom se mjeri anorganski fosfat koji enzim oslobađa iz supstrata fitata.

                        Prasad
                        (i odbijena prasad)
                        Krmače

                        –

                        500 FTU

                                    1.

                                    U uputama za uporabu dodatka i premiksâ moraju se navesti uvjeti skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe i kožu.

                        27.2.2030.

                        Svinje za tov

                        –

                        100 FTU

                        Pilići za tov
                        Pilići uzgajani za nesenje/rasplod

                        –

                        375 FTU

                        Kokoši nesilice
                        Pure za tov
                        Pure uzgajane za rasplod i kokoši za rasplod
                        Ukrasne ptice i sve manje značajne vrste ptica, osim pataka

                        –

                        250 FTU

                        Patke

                        –

                        300 FTU

               (1)  Jedan FTU je količina enzima koja oslobađa 1 mikromol anorganskog fosfata iz natrijeva fitata po minuti pri pH 5,5 i 37 °C.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/352 оd 3. ožujka 2020. o izmjeni Priloga I. Uredbi (EZ) br. 798/2008 u pogledu unosa za Ukrajinu na popisu trećih zemalja, državnih područja, zona ili kompartmenta iz kojih je dopušten uvoz određenih proizvoda od peradi u Uniju ili njihov provoz kroz Uniju, u vezi s visokopatogenom influencom ptica (Tekst značajan za EGP)

text:
                  4.3.2020

                  HR

                  Službeni list Europske unije

                  L 65/4

         PROVEDBENA UREDBA KOMISIJE (EU) 2020/352
         оd 3. ožujka 2020.
         o izmjeni Priloga I. Uredbi (EZ) br. 798/2008 u pogledu unosa za Ukrajinu na popisu trećih zemalja, državnih područja, zona ili kompartmenta iz kojih je dopušten uvoz određenih proizvoda od peradi u Uniju ili njihov provoz kroz Uniju, u vezi s visokopatogenom influencom ptica
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4.,
         uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
         budući da:

                     (1)

                     Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je propisano da se ti proizvodi mogu uvoziti u Uniju i provoziti kroz Uniju samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice u dijelu 1. Priloga I. toj uredbi.

                     (2)

                     Uredbom (EZ) br. 798/2008 utvrđeni su i uvjeti koji moraju biti ispunjeni da bi se treća zemlja, državno područje, zona ili kompartment smatrali slobodnima od visokopatogene influence ptica („HPAI”).

                     (3)

                     Ukrajina je navedena u dijelu 1. Priloga I. Uredbi (EZ) br. 798/2008 kao treća zemlja iz čijih se nekih dijelova državnog područja dopušta uvoz proizvoda od peradi u Uniju i provoz kroz nju, što ovisi o prisutnosti visokopatogene influence ptica. Ta je regionalizacija utvrđena u dijelu 1. Priloga I. Uredbi (EZ) br. 798/2008, izmijenjenoj Provedbenom uredbom Komisije (EU) 2017/193 (4), nakon potvrđenog izbijanja visokopatogene influence ptica podtipa H5N8 30. studenoga 2016. i 4. siječnja 2017.

                     (4)

                     Ukrajina je izvijestila o završetku čišćenja i dezinfekcije nakon provedbe mjera usmrćivanja u preventivne svrhe u područjima u kojima su ta izbijanja visokopatogene influence ptica otkrivena 2016. i 2017. te je dostavila informacije o mjerama koje je poduzela kako bi spriječila daljnje širenje bolesti, a te je mjere ocijenila Komisija. Na temelju njezine ocjene zaključeno je da su ti slučajevi izbijanja bolesti uklonjeni i da ne postoji rizik povezan s unosom u Uniju proizvoda od peradi iz područja Ukrajine navedenih u dijelu 1. Priloga I. Uredbi (EZ) br. 798/2008 iz kojih je uvoz suspendiran tom uredbom, kako je izmijenjena Provedbenom uredbom (EU) 2017/193.

                     (5)

                     Međutim, Ukrajina je 19. siječnja 2020. potvrdila prisutnost visokopatogene influence ptica podtipa H5 na gospodarstvu za uzgoj peradi na svojem državnom području. Zbog potvrđenog izbijanja visokopatogene influence ptica, cijelo državno područje Ukrajine više se ne može smatrati slobodnim od te bolesti i stoga nadležna veterinarska tijela Ukrajine više ne mogu certificirati pošiljke proizvoda od peradi za uvoz u Uniju ili provoz kroz nju iz područja pogođenih izbijanjem te bolesti.

                     (6)

                     Nadležna veterinarska tijela Ukrajine potvrdila su da su nakon izbijanja navedene bolesti u siječnju 2020. odmah obustavila izdavanje certifikata za pošiljke proizvoda namijenjenih uvozu u Uniju ili provozu kroz nju te provela mjere usmrćivanja u preventivne svrhe radi kontrole visokopatogene influence ptica i ograničavanja širenja te bolesti.

                     (7)

                     Nadalje, Ukrajina je Komisiji dostavila informacije o epidemiološkoj situaciji na svojem državnom području i navela područja za koja su uvedena ograničenja i mjere koje je poduzela kako bi spriječila daljnje širenje visokopatogene influence ptica izvan ograničenih područja. Komisija je ocijenila te informacije te bi na temelju ocjene i jamstava Ukrajine trebalo zaključiti da bi primjena ograničenja unosa u Uniju pošiljki peradi i proizvoda od peradi samo na područja zahvaćena visokopatogenom influencom ptica, za koja su nadležna veterinarska tijela Ukrajine zbog trenutačnog izbijanja bolesti primijenila ograničenja, trebala biti dovoljna da se obuhvate rizici povezani s unosom tih proizvoda u Uniju.

                     (8)

                     Unos za Ukrajinu na popisu u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u toj zemlji. Prilog I. Uredbi (EZ) br. 798/2008 trebalo bi stoga na odgovarajući način izmijeniti.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 18, 23.1.2003., str. 11.

            (2)  SL L 343, 22.12.2009., str. 74.

            (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            (4)  Provedbena uredba Komisije (EU) 2017/193 оd 3. veljače 2017. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 u pogledu unosa za Ukrajinu na popise trećih zemalja iz kojih je odobren unos određenih proizvoda u Uniju u vezi s visokopatogenom influencom ptica (SL L 31, 4.2.2017., str. 13.).

            PRILOG
            U dijelu 1. Priloga I. Uredbi (EZ) br. 798/2008 unos za Ukrajinu zamjenjuje se sljedećim:

                        Oznaka ISO i ime treće zemlje ili državnog područja

                        Oznaka treće zemlje, područja, zone ili kompartmenta

                        Opis treće zemlje, državnog područja, zone ili kompartmenta

                        Veterinarski certifikat

                        Posebni uvjeti

                        Posebni uvjeti

                        Status nadzora influence ptica

                        Status cijepljenja protiv influence ptica

                        Status kontrole salmonele

                        Obrazac (obrasci)

                        Dodatna jamstva

                        Zaključni datum

                        Početni datum

                        1

                        2

                        3

                        4

                        5

                        6

                        6 A

                        6B

                        7

                        8

                        9

                        „UA – Ukrajina

                        UA-0

                        Cijela zemlja

                        EP, E

                        UA-1

                        Cijelo državno područje Ukrajine, osim područja UA-2

                        WGM

                        POU, RAT

                        UA-2

                        Područje Ukrajine koje odgovara sljedećem:

                        UA-2.1

                        Kherson Oblast (regija)

                        WGM

                        P2

                        30.11.2016.

                        7. ožujka 2020.

                        POU, RAT

                        P2

                        30.11.2016.

                        7. ožujka 2020.

                        UA-2.2

                        Odessa Oblast (regija)

                        WGM

                        P2

                        4.1.2017.

                        7. ožujka 2020.

                        POU, RAT

                        P2

                        4.1.2017.

                        7. ožujka 2020.

                        UA-2.3

                        Chernivtsi Oblast (regija)

                        WGM

                        P2

                        4.1.2017.

                        7. ožujka 2020.

                        POU, RAT

                        P2

                        4.1.2017.

                        7. ožujka 2020.”

                        UA-2.4

                        Vinnytsia Oblast (regija), Nemyriv Raion (okrug), općine:

                                    naselje Berezivka

                                    naselje Bratslav

                                    naselje Budky

                                    naselje Bugakiv

                                    naselje Chervone

                                    naselje Chukiv

                                    naselje Danylky

                                    naselje Dovzhok

                                    naselje Horodnytsia

                                    naselje Hrabovets

                                    naselje Hranitne

                                    naselje Karolina

                                    naselje Korovayna

                                    naselje Korzhiv

                                    naselje Korzhivka

                                    naselje Kryklivtsi

                                    naselje Maryanivka

                                    naselje Melnykivtsi

                                    naselje Monastyrok

                                    naselje Monastyrske

                                    Grad Nemyriv

                                    naselje Novi Obyhody

                                    naselje Ostapkivtsi

                                    naselje Ozero

                                    naselje Perepelychcha

                                    naselje Rachky

                                    naselje Salyntsi

                                    naselje Samchyntsi

                                    naselje Sazhky

                                    naselje Selevintsi

                                    naselje Sholudky

                                    naselje Slobidka

                                    naselje Sorokoduby

                                    naselje Sorokotiazhyntsi

                                    naselje Velyka Bushynka

                                    naselje Vovchok

                                    naselje Vyhnanka

                                    naselje Yosypenky

                                    naselje Zarudyntsi

                              naselje Zelenianka

                        WGM

                        P2

                        19.1.2020.

                        POU, RAT

                        P2

                        19.1.2020.